projecte-aina/catalan_government_crawling huggingface dataset:
El mes d'abril comença una nova programació dels clubs de lectura infantils i juvenils:
Edat: famílies amb infants de 5 i 6 anys.
Durant dos mesos coneixerem l'imaginari i els secrets de l'autora torrenca i bibliotecària, Rosalia Ciuró.
Per a lectors de 2n de Primària
De la mà de l'Imma Pujol i la col·laboració de la Silvana Ribelles descobrirem històries que ens faran passar una estona d'allò més divertida.
Per a lectors de 3r i 4t de Primària
De la mà de l'Imma Pujol i la col·laboració de l'Anna Monreal descobrirem tres autors encantadors: Sven Nordvist, Eulàlia Canal i Roald Dahl.
Per a lectors de 5è i 6è de Primària.
Reivindicarem el paper de les dones a la història i a les històries de la mà de l'Imma Pujol i la col·laboració de l'Eva Gloria.
Per a joves a partir de 1r d'ESO.
Compartirem lectures actuals i clàssiques amb l'Imma Pujol.
Abril-juny 2019, els divendres de 18.30 h a 20 h a la Biblioteca.
Organitzen: Escola de Lletres de Tarragona i Biblioteca Pública de Tarragona
Taller d'iniciació a l'escriptura narrativa per a tots els públics.
En el marc del taller es treballarà la tècnica mentre que a la vegada cada alumne farà el seu camí en la recerca del seu estil literari propi.
Inscripcions a l'Escola de Lletres: [EMAIL]
Carolina A. Crespo és professora de Literatura, educadora i llicenciada en Filologia Hispànica.
Des de fa més de 8 anys s'ha especialitzat en l'organització de Clubs de lectura i Tallers literaris d'Escriptura creativa, Tècniques de narració oral i Microrelats en llibreries i espais culturals.
Promotora i docent a l'espai virtual "El Gargot".
Agnès Llorens és periodista i escriptora.
Col·labora al Diari de Tarragona, Infocamp, i La Vanguardia, entre d'altres.
Imparteix tallers a l'Escola de Lletres de Tarragona
Cicle 15 de gener, 80 Anys de la fi de la Guerra Civil.
Amb les veus d'Eva Lluch i Ramon Hernández.
Dramatúrgia de Gerard Vàzquez i muntatge sonor de Francesc Cutillas.
Què fa que la Guerra Civil Espanyola no hagi passat a ser un esdeveniment exclusiu de la feina dels historiadors?
Què manté viva avui en dia la nostra memòria?
Què provoca encara una reacció emocional tan colpidora?
La presència tan rotunda i propera d'aquells que hi van perdre la vida o en van patir les conseqüències.
Saber de l'horror de la seva experiència ens empeny a imaginar que tot allò no va passar però tenir-ne la certesa ens obliga moralment a mantenir la seva memòria i fer-nos-en càrrec.
A través de la història i les pròpies paraules (cartes, testimonis, records...) de víctimes representatives, contrastades amb la fredor dels documents oficials, ens endinsarem en un paisatge d'horror, la mena de malson que van experimentar els que, a causa de la Guerra civil, van patir com s'estroncaven el seu projecte vital, la seva llibertat, la seva integritat o la vida mateixa.
Com a conclusió, però és necessari que la consciència d'aquest malson ens porti a voler construir una societat millor.
L'espectacle es representa en format de ficció sonora (radioteatre en viu), en què es combinen la paraula (textos llegits per actors), veus històriques, música, efectes sonors i imatges projectades i us proposa un recorregut per les diferents realitats de les víctimes a través d'un fil conductor que harmonitza els diferents àmbits i dóna cohesió artística i formal al conjunt.
Més informació sobre el cicle 15 de gener, 80 Anys de la fi de la Guerra Civil a Tarragona.
Des de l'any 1999, la Biblioteca Pública de Tarragona recull les opinions dels usuaris amb l'objectiu de millorar de forma continuada els serveis.
S'han fet enquestes de satisfacció els anys 1999, 2005, 2009, 2010-2018, que han estat publicades al web de la Biblioteca; es busquen mostres representatives, al voltant d'unes 250 persones.
Les enquestes anuals de satisfacció s'han consolidat com a eines importants, i el nostre compromís amb les enquestes va més enllà de la seva simple publicació i difusió.
Des de l'equip de treball interpretem les dades i busquem una reflexió compartida, dibuixem accions de millora que volem que contribueixin a fer de la biblioteca un espai més pròxim als ciutadans.
Pel que fa a la metodologia tant les mostres de població com el qüestionari s'han elaborat any rere any de forma similar amb l'objectiu de poder comparar resultats i de veure l'evolució en la valoració dels serveis i en els hàbits ciutadans envers l'ús de la Biblioteca.
Pel que fa als resultats, i de forma global, des del 1999 al 2018, les enquestes ens reporten uns resultats positius, especialment amb el tracte i amb els serveis, que ens encoratgen a continuar treballant però que al mateix temps ens posen en alerta en tot allò que cal millorar, l'ampliació dels horaris i les mancances de l'edifici que es repeteixen de forma reiterada, any rere any.
Un altre punt, amb més distància, és també l'augment en les col·leccions, que aquest any posa èmfasi en llengües estrangeres i en novetats literàries.
I en darrer lloc l'augment de les activitats que es programen des de la Biblioteca.
Des de la Biblioteca, el nostre equip de treball disposa d'un Pla estratègic (2018-2022) que es planteja, entre altres punts, fer créixer col·leccions accessibles i actualitzades i programar activitats i tallers de qualitat.
Millores però que sempre cal posar en relació amb el fet de disposar de pressupost suficient.
En aquest marc de treball en planificació estratègica les enquestes anuals de satisfacció s'han consolidat com a eines importants, i el nostre compromís amb les enquestes va més enllà de la seva simple publicació i difusió.
Des de l'equip de treball interpretem les dades i busquem una reflexió compartida i dibuixem accions de millora que volem que contribueixin a guanyar-nos la confiança dels ciutadans.
Divendres 29 de març a les 18.30 h a la Secció Local de la Biblioteca.
Versió original en anglès subtitulat en català.
Aquest març arriba a sales Bobbi Jene, la sorprenent història de la prestigiosa ballarina Bobbi Jene Smith que pren la decisió d'iniciar el seu camí en solitari com a artista, deixant enrere la seva vida tal com la coneixia.
La directora danesa Elvira Lind, explora les profunditats d'una artista que no ha sentit mai por de mostrar la seva vulnerabilitat i que, a la vegada, es manté forta i independent davant dels reptes que es planteja.
Una pel·lícula que va guanyar tres premis a l'última edició del Tribeca Film Festival, entre ells, el de Millor Documental i que s'estrena a Espanya de la mà de DocsBarcelona del Mes.
Bobbi Jene Smith és una ballarina americana de renom que ha crescut com a professional a Israel, dins de la companya de dansa Batsheva que lidera el carismàtic coreògraf Ohad Naharin, creador del mètode "Gaga".
Després de 10 anys d'èxit i fama, la prestigiosa ballarina pren la difícil decisió de tornar als Estats Units, per iniciar així una nova fase de la seva carrera professional i treballar de forma independent.
Amb 30 anys i bojament enamorada de l'Or, un jove ballarí israelià, haurà d'afrontar el dilema d'abandonar la zona de confort i acceptar les inevitables conseqüències que comporta l'ambició.
Tot amb l'objectiu de lluitar pel seu art en solitari, que esdevindrà més personal i trencador que mai.
El nou entorn de la ciutat de Nova York, lluny d'aturar-la, farà aflorar en ella tota la seva creativitat, i s'imposarà a l'escena de la metròpoli amb una peça intensa, catàrtica i violenta que posarà a prova el seu propi llindar del dolor i la seva resistència emocional.
"El meu cos és com un recipient; una càpsula del temps on hi guardo tot el meu amor, esperances, fatigues, tristesa, plaer, pors i daltabaixos.
Aquesta pel·lícula és com un cos que tot el que guarda es transforma en un ball".
Bobbi Jene esdevindrà un referent de la dansa contemporània, que portarà un pas més enllà l'estil "Gaga" del seu antic professor i s'exposarà davant de la crítica amb una obra que suposarà per a ella un gran salt al buit.
Bobbi Jene és una història d'art, ambició, relacions a distància i la lluita per trobar un estil propi.
El retrat íntim d'una ballarina que pretén assolir el clímax de la seva creativitat.
Una pel·lícula que explora les profunditats de l'ànima d'una artista amb una sensibilitat excepcional.
Serà capaç de deixar enrere la seva vida per crear la seva gran obra?
Nascuda l'any 1981 a Copenhaguen, Elvira Lind es va graduar l'any 2006 a la CityVarsity School of Media and Creative Arts a Ciutat del Cap.
És especialitzada en cinema documental, i s'ha passat els últims 10 anys treballant en tots els àmbits de la producció en projectes internacionals.
L'any 2014 va estrenar el seu primer llargmetratge documental, Songs for Alexis, que es va estrenar a IDFA, Doc New York i CPH: DOX, entre altres festivals.
Bobbi Jene és la seva segona pel·lícula documental.
Premi a Millor Documental, Millor Edició i Millor Fotografia.
Melbourne IFF – Austràlia, 2017
Dissabte, 6 d'abril a les 10.30 h.
Lloc de trobada: Rambla Nova, 30.
Organitza: Biblioteca Pública de Tarragona i Biblioteca-Hemeroteca Municipal.
Espais de la II Reoública a Tarragona pretén fer, tot passejant, un repàs històric per alguns dels espais de la ciutat amb especial significació durant la Segona República.
El recorregut s'inicia a la Rambla Nova 30 on s'ubicava el govern civil l'any 1931, continua fins la plaça de la Font, seguint els passos de la manifestació que va tenir lloc el 14 d'abril quan es proclamà a l'ajuntament el nou règim republicà.
El Passeig Arqueològic és el següent punt d'atenció, ja que és una de les obres més importants dutes a terme pel primer consistori de l'època.
A continuació arribarem fins l'estàtua d'August i recordarem la relació de García Lorca amb Tarragona.
La ruta finalitza davant el monument als herois de 1811 a la Rambla Nova, escultura inaugurada durant les festes de Santa Tecla d'aquell 1931 després d'estar emmagatzemada durant anys per la polèmica suscitada al seu voltant.
Taller gratuït amb places limitades, a càrrec de Rafael Camps, de Solidança.
Aquest taller consisteix en la formació en la reparació de PETITS APARELLS ELECTRÒNICS DE LA LLAR per tal d'allargar-los la vida útil.
També es donen eines i consells per al bon manteniment d'aquests objectes i evitar que s'espatllin.
El taller conté una petita introducció amb els conceptes bàsics referent a la part tècnica de la temàtica, però la major part de l'activitat es focalitza en aprendre de manera pràctica com allargar la vida útil d'aquests aparells.
Els usuaris de les activitats poden portar objectes espatllats en relació a la temàtica.
Mitjançant el desmuntatge de l'aparell elèctric estudiarem la mecànica bàsica de l'aparell i aprendrem a detectar on hi ha un problema, a fer un bon manteniment dels nostres aparells i a canviar o substituir els petits components o peces de desgast.
En el taller i s'intentaran reparar els aparells que es portin, en la mesura del possible.
Taller gratuït amb places limitades.
Aquest taller s'inclou dins la Campanya de conscienciació per a la recollida de residus d'aparells electrònics impulsada per l'Agència de Residus de la Generalitat de Catalunya.
Dimecres 27 de març a les 19 h.
Xerrada a càrrec d'Ignasi Llorente, escriptor i divulgador científic.
Repassarem la història de la física i l'astronomia des dels seus primers passos a l'escola de Milet, fins a la descoberta de la radiació de fons als anys '60 del segle XX.
Una història on ciència i filosofia han fet contribucions destacades per tal de resoldre el que potser ha estat l'enigma més gran que s'ha plantejant mai la humanitat: com va començar l'Univers?
En aquest viatge ens hi ajudaran pensadors de diferents disciplines i èpoques.
i finalment arribarem a la cosmologia einsteniana amb exemples pràctics i la participació del públic.
Divendres 12 d'abril a les 18.30 h a la Secció Local de la Biblioteca.
Versió original en àrab, anglès i hebreu, subtitulada en català.
Jowan Safadi és un famós i controvertit músic palestí-israelià.
Les seves lletres i cançons són plenes de denúncia sobre la situació al territori.
Investigat per "incitació al terrorisme" i arrestat en alguna ocasió, s'haurà de fer càrrec del seu fill adolescent i això l'obligarà a afrontar responsabilitats paternals mentre continua lluitant pels seus ideals.
Amb la seva banda Fish Samak, escriu cançons de crítica social i que parlen de política i, a poc a poc, s'ha guanyat una gran comunitat de fans al món àrab.
Jowan no té por a expressar l'opinió ni a tractar temes tabú, fet que li ha portat problemes més d'una vegada.
Mentrestant, també haurà d'afrontar els reptes que comporta la seva nova paternitat en solitari.
Decidit, no deixarà de lluitar a través del seu art per un lloc on viure en pau, on ell, el seu fill i la seva gent, puguin sentir-se segurs i amb possibilitats de prosperar.
Namrud, nom que fa al·lusió al personatge bíblic que va construir la Torre de Babel, és la història d'un esperit lliure que viu al bell mig d'un dels conflictes polítics i territorials més antics i complexos del món.
Als 17 anys es va traslladar a Viena i aviat va començar a treballar en la indústria cinematogràfica.
Dos anys més tard, va fer el seu primer viatge a Israel, on va treballar amb músics palestins com a director i productor de vídeos musicals.
A Àustria va establir una bona reputació en el camp dels videoclips i la publicitat.
En els últims anys, Fernando també ha treballat realitzant reportatges, especialment a Síria, per a televisions com ara l'austríaca ORF.
Namrud és el seu primer llargmetratge documental.
Com cada any, els Serveis Territorials del Departament de Cultura de la Generalitat a Tarragona fa una crida als lectors i lectores que estiguin interessats a participar en les lectures que s'organitzen cada any per Sant Jordi en el marc de l'activitat "La veu em frisa".
L'objectiu: acostar aquesta festa a les persones que es troben en situacions que no els permeten celebrar-la al carrer, perquè són en hospitals, residències de gent gran, etc.
Es tracta de llegir una selecció de textos elaborada per la Biblioteca Pública de Tarragona, el Centre de Normalització Lingüística de Tarragona, la Direcció General de Política Lingüística, l'Escola Oficial d'Idiomes i Òmnium Cultural, que es facilitarà amb antelació als lectors.
Són textos breus, com ara faules, algun poema, etc. A l'inici de l'acte es fa una presentació i després es van introduint les diferents lectures.
Enguany les lectures es reparteixen durant la Setmana de Sant Jordi, sempre entre setmana, i en horari de matí i tarda.
Les persones voluntàries poden expressar les seves preferències i es mirarà d'encaixar al màxim l'oferta i la demanda, amb el criteri bàsic de la proximitat geogràfica.
Llocs on es realitzaran les lectures:
Hospital Sociosanitari Francolí de Tarragona (11 h); Centre Sociosanitari Ciutat de Reus (11 h); Residència La Muntanyeta del Vendrell (17 h).
Residència Santa Tecla Ponent (11 h); Residència l'Onada de Tarragona (11 h ); Residència Mare de Déu de la Mercè de Tarragona (11 h); Residència Cambrils Suite (16 h); Pius Hospital de Valls (Sociosanitari) (12 h); Residència Les Alzines de Tarragona (16 h); Residència de Vila-seca (16 h); Policlínica Comarcal del Vendrell (16.30 h); Residència Santa Tecla Llevant (17 h).
Hospital Universitari Sant Joan de Reus (Centre de dia) (11 h); Centre Sociosanitari i Residència Assistida Salou (16 h).
Per formar part de la llista de lectors, cal adreçar-se al Departament de Cultura (977 251 483) i demanar per Assumpta Tomàs, o enviar un missatge de correu electrònic a l'adreça [EMAIL] al més aviat possible.
Les persones voluntàries poden expressar també les seves preferències i es mirarà d'encaixar al màxim l'oferta i la demanda, amb el criteri bàsic de la proximitat geogràfica.
Durant la primera setmana d'abril, les persones que s'hagin ofert per llegir rebran la confirmació del lloc i l'horari que els ha correspost, a més del dossier amb els textos.
Divendres 26 d'abril de les 19.30 h fins a les 24 h.
Activitats infantils de les 17 a les 19 h.
Us convidem a la VII Revetlla de Sant Jordi a la Biblioteca Pública de Tarragona: una festa i una celebració de les biblioteques públiques de Catalunya.
La biblioteca estarà oberta per la nit (més enllà del nostre horari habitual, i fins les 24 h) per oferir-vos un ventall d'activitats.
La Revetlla de Sant Jordi serà possible, un any més, gràcies a la participació d'un important nombre d'entitats tarragonines i les seves propostes culturals que tenen les lletres, la música, el teatre o el cinema com a eixos vertebradors.
Esperem que ens acompanyeu per gaudir plegats de la seva setena edició i recordeu que també ens podeu seguir a les xarxes socials
Organitzada conjuntament per la Biblioteca Pública de Tarragona, els Serveis Territorials del Departament de Cultura a Tarragona, la Direcció General de Política Lingüística de la Generalitat de Catalunya, el Centre de Normalització Lingüística de Tarragona, Òmnium Cultural Tarragonès, l'Escola Oficial d'Idiomes i el Consell Comarcal del Tarragonès, en el marc del Ple pel Català al Camp de Tarragona.
El periodista Gerard Recasens serà l'encarregat de conduir la Revetlla d'enguany.
(Amb la col·laboració de: Adernats, Avellanes JM.Palau, DO Catalunya i DO Penedès)
Conjuntament amb el Festival, la Biblioteca programa un ventall d'activitats per donar a conèixer aquest estil musical a tots els públics.
El Festival Internacional Dixieland de Tarragona celebra els seus 25 anys de vida amb una edició que viatja fins als orígens i les arrels d'aquest estil musical.
Un any més, i ja en són 10, la Biblioteca ha programat de forma conjunta amb el Festival un ventall d'activitats per a tots els públics.
Serà una bona ocasió per oferir-vos, també, tot el material relacionat amb el gènere jazzístic que disposem al nostre fons bibliogràfic, musical i cinematogràfic.
D'una manera especial, enguany volem posar en valor el llegat musical del Festival que conservem a la Biblioteca i que ha anat augmentant al llarg de les diferents edicions
EL FONS MUSICAL I BIBLIOGRÀFIC DE LA BIBLIOTECA
A partir del 25 d'abril disponible a la Biblioteca i al blog CINEMÚSICA
Nova edició de la guia: El Festival Dixieland a la Biblioteca
Actualitzem la nostra guia amb una selecció de discos, llibres, pel·lícules i documentals que us ajudaran a aprofundir en l'apassionant món del jazz.
A la Biblioteca us ho posem fàcil!
A la biblioteca del 6 al 19 de maig, en horari de biblioteca.
Exposició: "La biblioteca d'Alexandría"
La Biblioteca és present al Festival Tarraco Viva que aquest any arriba a la XXI edició i té com a eix temàtic la ciutat romana i el món urbà en el Mediterrani Clàssic.
El seu director, Magí Seritjol assenyala que "Parlem de ciutats perquè pensem que des del passat es poden aportar reflexions pel present, és a dir, no podem comprendre el present sense comprendre el passat".
Acompanyarà a la mostra un expositor on trobareu una selecció de lectures sobre Tàrraco, el Mediterrani clàssic, novel·les històriques i pel·lícules
Organitzen: Biblioteca Pública de Tarragona i Institut Ramon Muntaner, amb el suport de la Fundació Mútua Catalana
Tornen les "Finestres al territori" espai anual al voltant de la recerca local de Tarragona i de les Terres de l'Ebre.
Assistirem a la presentació d'una mostra de publicacions periòdiques realitzades des dels centres i instituts d'estudis locals i comarcals l'any 2017 al Camp de Tarragona i a les Terres de l'Ebre.
Prèviament es farà una selecció dels articles presentats des dels centres d'estudi.
És important assenyalar que les publicacions periòdiques constitueixen una de les principals eines dels centres d'estudis per a divulgar la recerca territorial.
Les revistes confegides des dels centres d'estudis ens obren "finestres al territori" que ara ja son també "finestres virtuals" accessibles a text complet a RACO oferint, per tant, la projecció de la nostra història i de la nostra cultura arreu.
Última sessió: dimarts 26 de març a les 17.30 h.
Des del mes de gener fins el mes de març en Joan Rioné conduirà un nou club de lectura per a famílies amb infants de 5 i 6 anys titulat "Llibres a la piscina".
En Joan Rioné és actor, narrador, editor, autor i li agrada amagar-se darrera de molts pseudònims: Joan Camises, Joana Pijama, Joan Mitjons....
La seva obra té un important reconeixement en l'àmbit de la literatura infantil.
L'any 2011 va crear l'editorial tarragonina: Piscina, un Petit Oceà, un projecte especialitzat en contes il·lustrats per a tots els públics que compta en el seu catàleg amb una catorzena de títols.
Sota el títol del cicle "Llibres a la piscina" coneixerem l'imaginari i els secrets d'aquest autor que s'amaga rere mil històries i cent noms.
Sabrem què l'inspira, com treballa, on troba les històries i, fins i tot, quins són els seus contes preferits per menjar i quins llibres llegeix, cada nit, abans d'anar a dormir.
El conductor us proposa una lectura per a cada mes i la Biblioteca us en facilitarà un exemplar que haureu de llegar a casa amb els vostres fills i després compartir amb la resta de famílies apuntades.
Però per sobre tot volem que gaudiu i compartiu amb la família el plaer de llegir i descobrir noves històries i nous contes!
Dimarts 29 de gener a les 17.30 h
Dimarts 19 de febrer a les 17.30 h
Dimarts 26 de març a les 17.30 h
INSCRIPCIONS OBERTES a la Biblioteca, per correu electrònic a [EMAIL] o bé per telèfon 977 240 331
Dimecres 13 de març a les 19 h.
Organitzen: Càtedra Baixeras URV, Escola de Lletres de Tarragona, APELLC i Biblioteca Pública de Tarragona en el marc del Ple pel Català al Camp de Tarragona.
"Poesies de presó i exili: Antoni Rovira i Virgili, Artur Bladé Desumvila, Josep Maria Prous i Vila i Ventura Gassol".
Magí Sunyer, escriptor, professor i historiador de la literatura ha fet una selecció d'autors del Camp de Tarragona que tenen el fil conductor de la Guerra civil espanyola i l'exili que van patir.
Antoni Rovira i Virgili (Tarragona, 1882 – Perpinyà, 1949), escriptor, periodista, historiador i polític.
Autor d'una seixantena d'obres i onze mil articles en diaris i revistes, la seva trajectòria pública i la seva obra literària i intel·lectual giren al voltant de la defensa i la divulgació del fet nacional català a través dels ideals de democràcia, republicanisme i llibertat.
Artur Bladé i Desumvila (Benissanet, 1907 - Barcelona, 1995), periodista i escriptor, memorialista, cronista de l'exili i biògraf, la seva obra abraça gairebé la totalitat del segle XX i s'inscriu en el marc de la intel·lectualitat catalana exiliada a causa de la Guerra Civil; retornà a Catalunya l'any 1961.
Arrelat a la seva terra i compromès amb el catalanisme republicà la seva obra és el testimoni valuós de tot un conjunt de persones que van viure un llarg exili.
Josep Maria Prous i Vila (Reus, 1899 - Perpinyà, 1978) poeta, i intel·lectual republicà catalanista.
Autodidacte i d'orígens menestrals, després de la Guerra Civil espanyola es va haver d'exiliar a Perpinyà on va morir l'any 1978.
El Centre de Lectura de Reus va reeditar la seva obra l'any 2003.
Ventura Gassol (la Selva del Camp, 1893 — Tarragona, 1980), escriptor, polític i pedagog.
Al llarg de la seva trajectòria, tot i que mai no deixa de considerar-se poeta, la dedicació a la literatura es veu restringida als períodes d'allunyament de la política.
Després de quaranta-un anys a l'exili, el 1977 Ventura Gassol retorna a Catalunya i rep nombrosos honors i homenatges.
Passa els darrers anys de la seva vida a la Selva del Camp.
Divendres 22 de març de les 19 a les 21 hores.
Marató de Poesia viva al Camp de Tarragona.
Divendres 22 de març de les 19 a les 21 hores
Divendres vine a viure la poesia a la biblioteca: podràs escoltar l'obra d'autors i autores del Camp de Tarragona qui llegiran els seus poemes i els compartiran amb tots nosaltres.
I si escrius poesia i et vols afegir només cal que escriguis a [EMAIL].
Fins avui comptem amb la participació de poetesses i poetes que en la seva gran part tenen obra publicada, compten amb premis literaris i alguns d'ells amb una dilatada i important trajectòria.